Styremøte 30. januar 2018.  
Sted: Vestlofoten vgs, Gravdal, kl 1930

Tilstede: Morten, Johan, Willy, Geir-Steinar,

Saksliste:

1. Oppsummeringer fra 2017. Aktiviteter, bra, dårlig, media etc.  
   God og aktiv kursvirksomhet.   
   Bredt og fint aktivitetstilbud utover sesongen på Steine og andre steder.  
     
   Videre fremover – tiltak:  
   - terminliste som før, inkl basseng, tull og rull, overnatting.  
   Interessant å vurdere hvordan få med flere på arrangementer. Muligheter:  
   - rekrutteringsprosjekt m/friluft på Leknes Skole – Geir-Steinar. Noen ungdommer tilhørende friluftsgruppe inviteres til onsdagsturer(gruppe).  
     
   Organisering av turledere: lage en noenlunde kalender der aktuelle turledere setter seg opp på dato.   
   Media: Et par turer med lokalavisa med på tur. Willy kan følge opp utpå våren.

Aktivitetslederkurs:  
Det er gode muligheter for å få til et aktivitetslederkurs her, enten i regi av klubben, eller i samarbeid med andre.  
Typisk kurspris for slike kurs er 2.500 – 2.800 kr. Dersom veileder leies kan det forventes et honnorar i størrelsesorden 8-10000 kr. Og med litt godtgjørelse til egne assistent(er), er det sannsynlig at klubben ikke har noe fortjeneste, men det primære formål med kurset vil være å få frem flere aktivitetsledere tilknyttet oss, noe som er verdifullt fremover.  
Kan og hende at et par deltakere blir sponset deler eller hele kursavgift mot at de deltar i noen grunnkurs og som turledere i klubben.  
Morten arbeider videre med dette.  
  
Flere har ytret ønske/villighet til å avholde grunn- og/eller teknikkurs utover våren og sommer ellers. En kalender påbegynnes i nærmeste fremtid.

1. Vinterpadletreffet 9 – 11. mars.  
   Vi har medlemsskap/eierskap i interesseforeningen Vinterpadletreffet, og bør ha en el to delegater på årsmøtet der.   
   Vi bør prøve å ha et visst engasjement der som følge av vårt eierskap. Vi rekker å avholde årsmøte innen Vinterpadletreffet. Om noen herfra reiser dit, vi må finne ut hvem, kan disse få fullmakt til å representere oss.
2. Årsmøte 2018.  
   - dato: 5. mars kl 19 - 21  
   - saker: Vanlige årsmøtesaker + sak om klubbnaust.

- organisering: Hvordan klubben drives.  
- valg: Willy, Johan, Morten tar gjenvalg som styremedlemmer. De andre blir kontaktet av valgkomite.  
  
- representasjon:

* 1. Idrettsråd Vestvågøy:
  2. Vinterpadletreffet
  3. Nordland idrettsting.
* Forslag til årsmelding/sakspapir behandlet.